Tiener se verkragters in Welkom gesoek | Netwerk24
Deur Alet van der Walt 23 November 2020 16:35
Brig. Motantsi Makhele, polisiewoordvoerder, sê die meisie, haar suster en dié se verloofde het op 15 September teen omstreeks 21:00 wegneemetes gaan koop.
Drie mans in 'n ou silwer- of goudkleurige Toyota Tazz het by die meisie stilgehou terwyl sy buite die winkel gestaan het. Sy is by die motor ingedwing en geblinddoek.
Die mans het gesê hulle sal haar vermoor deur haar aan die brand te steek as sy haar teësit.
Makhele sê die meisie is toe na 'n stuk veld in Seeumeeupark, 'n woonbuurt van Welkom, geneem waar hulle haar herhaaldelik verkrag het.
Sy kon egter in 'n stadium wegkom en het 'n polisiemotor in die gebied voorgekeer. Die polisielede het sonder sukses na die verkragters gesoek.
Die bestuurder van die motor het lang hare in 'n rasta-styl en een van die ander het kort hare in 'n soortgelyke styl.
Makhele sê hulle is tussen 30 en 40 jaar oud en die polisie vermoed dat die motor as 'n huurmotor gebruik word.